Jan Krawiec

Jan Krawiec (født 15. juni 1919 i Bachorce nær Przemyśl i Polen, død 28. oktober 2020 i USA) var sjefredaktør for Chicagos ledende polskspråklige avis. Han var lærer, politisk aktivist, historiker og journalist.

Biografi
Han var født i Bachorce i Polen, og var katolikk. Den 17. september 1939, 16 dager etter det tyske angrep på Polen aom startet andre verdenskrig i Europa, sluttet han seg til motstandsbevegelsen og stod bak en undergrunnsavis. I april 1943 ble han identifisert, funnet og arrestert av tyskerne.  

Han ble bragt til Auschwitz, der han ble satt til slavearbeid. Ettersom han ikke var jøde, ble han ikke som de fleste av dem myrdet umiddelbart.  

Han ble senere overført til Buchenwald. I april 1945 evakuerte tyskerne fangeleiren der og tvang fangene, blant dem Krawiec, ut på en dødsmarsj, til de ble funnet og befridd av amerikanske styrker. 

I 1949 kom han til Chicago. Der arbeidet han i ti år som mekaniker for Canfield Beverage Company. Han tok en grad i statsvitenskap ved Loyola University i byen, og ble så skribent for den polskspråklige avisen Dziennik Chicagowski. Senere gikk han over til dens konkurrent Dziennik Związkowy. Han ble gjort til sjefsredakrør og forble dette til han fikk i pensjon i 1985. 

Han var del av president Richard Nixons pressepool under hans presidentbesøk til Polen. 

Krawiec giftet seg aldri.

Han ble smittet med COVID-19 i oktober 2020 og døde to uker etter i en alder av 101 år.

Referanser 

Overlevende fra Auschwitz
Polske forfattere
Polske journalister
Polske historikere
Journalister fra USA
Redaktører i USA
Personer fra Przemyśl fylke
Dødsfall relatert til covid-19 i USA